stanford-oval/wikipedia huggingface dataset:
Marlon Harewood

Marlon Harewood
Marlon Harewood (s. 25. elokuuta 1979 Hampstead, Lontoo, Englanti) on englantilainen jalkapalloilija, joka pelaa Englannin mestaruussarjaa Hartlepoolissa.
Harewood pelasi Nottingham Forestissa vuodesta 1996 lähtien. Vuonna 1998 hän oli lainassa Valkeakoskella FC Hakassa, missä hän voitti sekä Veikkausliigan mestaruuden että Suomen Cupin. Vuonna 1999 hän oli lainassa Ipswichissä. Nottinghamista Harewood siirtyi West Hamiin 500 000 punnalla marraskuussa 2003. Vuonna 2007 hän siirtyi Aston Villaan. Vuonna 2010 hän liittyi Blackpooliin. Harewood teki kaksi maalia Blackpoolin Valioliiga-debyytissä Wiganin verkkoon. Heinäkuussa 2011 hän siirtyi kiinalaiseen Guangzhou R&F:ään, josta palasi jo tammikuussa 2012 tuttuun Nottingham Forestiin. Tammikuussa 2014 hän siirtyi 
Hartlepool Unitediin pelattuaan sitä ennen myös Barnsleyssä ja Bristol Cityssä.
Heisisavikka

| Heisisavikka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Chenopodioideae
Suku::  Savikat Chenopodium
Laji::  opulifolium
Kaksiosainen nimi
 Chenopodium opulifolium  Schrad. ex W.D.J. Koch & Ziz 
Katso myös
   Heisisavikka Wikispeciesissä   Heisisavikka Commonsissa 
Infobox OKNimi-testi OK: 
Heisisavikka (Chenopodium opulifolium) on savikkakasveihin kuuluva kasvilaji.
Ulkonäkö ja koko

Yksivuotinen heisisavikka kasvaa 30–80 cm korkeaksi. Väriltään se on vaihtelevan vihreä. Vain kasvin nuoret osat ovat jauhoisia. Varsi on pysty tai koheneva, tavallisesti pitkä- ja runsashaarainen, kova, sinertävänvihreä ja vihreäraitainen. Kierteisesti olevat lehdet ovat melko pieniä. Varren keskiosissa lehtilavan muoto vaihtelee vinoneliömäisestä leveänpuikeaan ja lähes kolmiomaiseen. Lapa on usein pituutensa levyinen, tavallisesti matalaan kolmiliuskainen, niukkahampainen ja joskus otäkärkinen. Ylempien lehtien lapa vaihtelee suikeasta kapeanpuikeaan ja se on ehyt tai hieman keihäsmäinen. Tavallisesti terttumainen kukinto on pitkälti lehdekäs. Kukinnon sykeröt ovat melko pieniä ja tiheitä. Heteitä on tavallisesti viisi kappaletta. Heisisavikka kukkii Suomessa elo-syyskuussa. Pähkylä on kehän muodostaman hedelmäverhiön suojaama. Musta siemen on vaaka-asennossa, 1,1–1,4 mm pitkä, ympärykseltään lähes pyöreä, tylppäreunainen ja pinnaltaan hieman säteen suuntaan uurteinen.
Levinneisyys

Heisisavikka on alkuperältään eurooppalainen laji. Pohjoismaissa se on hyvin harvinainen tulokaslaji, jota on tavattu Norjan, Ruotsin ja Suomen etelä- ja keskiosissa. Suomessa heisisavikkaa on tavattu satunnaisesti muutamin paikoin eri puolilla maata Oulun korkeudelle saakka.
Elinympäristö

Heisisavikka on Suomessa uustulokas, jota tavataan myllyillä, kaatopaikoilla ja satamissa.
Käyttö

Muiden savikkalajien tapaan myös heisisavikka kelpaa ihmisravinnoksi.
Aiheesta muualla

Kasviatlas 2020: Heisisavikan levinneisyys Suomessa.
Mauricio Eugenio Magliano

Mauricio Eugenio Magliano (22. tammikuuta 1920 San Isidro – 31. toukokuuta 1974) oli argentiinalainen roomalaiskatolinen piispa. Hänet vihittiin salesiaanien papiksi 28. syyskuuta 1948 ja nimitettiin Río Gallegosin hiippakunnan johtoon 12. kesäkuuta 1961. Piispaksi vihkiminen seurasi 10. syyskuuta. Pääkonsekraattorina toimi Antonio Caggiano, jota avustivat Miguel Raspanti ja Carlos Mariano Pérez Eslava. Magliano asetettiin virkaansa 1. lokakuuta.
Magliano osallistui Vatikaanin toiseen kirkolliskokoukseen ja kuoli 54-vuotiaana virassa.
Heathen Chemistry

| Heathen Chemistry Oasis |
| --- | --- | --- |

Studioalbumin tiedot
 Äänitetty : lokakuu 2001 – maaliskuu 2002
 Julkaistu: 1. heinäkuuta 2002
 Tuottaja(t): Oasis
 Tyylilaji: alternative rock, brittipop, psykedeelinen rock
 Kesto: 43.05
 Levy-yhtiö: Big Brother Epic
Listasijoitukset
  Britannia: 1.  Irlanti: 1.  Suomi: 5.
Oasiksen muut julkaisut
| Standing on the Shoulder of Giants 2000 | Heathen Chemistry 2002 | Don’t Believe the Truth 2005 |
Singlet albumilta Heathen Chemistry
 ”The Hindu Times” Julkaistu: 15. huhtikuuta 2002  ”Stop Crying Your Heart Out” Julkaistu: 17, toukokuuta 2002  ”Little by Little / She Is Love” Julkaistu: 23. syyskuuta 2002  ”Songbird” Julkaistu: 3. helmikuuta 2003
Heathen Chemistry on brittiläisen rockyhtye Oasiksen viides studioalbumi, joka julkaistiin 1. heinäkuuta 2002. Albumi äänitettiin vuosina 2001–2002 pian edellistä albumia, Standing on the Shoulder of Giantsia seuranneen kiertueen jälkeen. Albumilla yhtye pyrki palaamaan yksinkertaisempaan rock-soundiin. Kappaleita kirjoitti ensimmäistä kertaa koko yhtye, Noel Gallagher kuusi, Liam Gallagher kolme ja Gem Archer sekä Andy Bell molemmat yhden.
Heathen Chemistry nousi Britanniassa, Irlannissa ja Sveitsissä listaykköseksi. Albumi sai kriitikoilta pääosin vaihtelevan vastaanoton. Sitä on kuitenkin myyty maailmanlaajuisesti arviolta neljä miljoonaa kappaletta, ja kotimaassaan Britanniassa se myi kolminkertaista platinaa. Albumilta julkaistiin singlenä neljä kappaletta, joista ensimmäinen, ”The Hindu Times” nousi listaykköseksi kolmessa maassa. Kappale ”Stop Crying Your Heart Out” puolestaan nousi ykköseksi Italiassa. Albumin julkaisun jälkeen singlenä julkaistiin vielä ”Songbird” ja ”Little by Little / She is Love”.
Musiikillinen tyyli ja kappaleet

Heathen Chemistryn on kuvailtu olevan yhtyeen paluu perinteisemmän ja yksinkertaisemman rockmusiikin pariin, jota vauhditti albumin ensimmäinen single, Noel Gallagherin kirjoittama ”The Hindu Times”, jota NME:n Roger Morton kuvaili Electric Light Orchestran kaltaiseksi kappaleeksi. ”Hung in a Bad Place” on ensimmäinen kitaristi Gem Archerin kirjoittama kappale, jota Soundi-lehden arvostelussa kuvailtiin ”perusrockiksi jähmeästi soitettuna”.
Toinen single, ”Stop Crying Your Heart Out” on viisiminuuttinen balladi, jota on verrattu muun muassa yhtyeen vuoden 1995 kappaleeseen ”Don’t Look Back in Anger”. ”Songbird” on lyhyt, akustisella kitaralla soitettu kaksiminuuttinen Liam Gallagherin kirjoittama kappale, jonka sanoitukset kertovat Liamin silloisesta naisystävästä, Nicole Appletonista.
Basisti Andy Bellin ensimmäinen kappale yhtyeelle, ”A Quick Peep” on hieman yli minuutin pituinen instrumentaali, jossa ei lauleta ollenkaan. Noel Gallagherin kirjoittama ja laulama ”She Is Love” kertoo hänen naisystävästään Sara MacDonaldista. Albumin pisin kappale, ”Born on a Different Cloud” puolestaan on Liamin kirjoittama ja laulama kuusiminuuttinen balladi.
Vastaanotto

| 0 | 1 | 2 |
| --- | --- | --- |
| ” | Tärkeintä lienee se, että parhaimmillaan loistelias yhtye on selvinnyt päihdekierteestään ja brittilehdistön täysin kohtuuttomasta pyörityksestä – ja pysynyt jopa koossa. Pakkohan heidän on tästä parantaa. | ” |
– Vesa Sirén, Soundi
Heathen Chemistry sai kriitikoilta vaihtelevan vastaanoton. Muun muassa Launch- ja Blender-lehdet kehuivat sitä. Rolling Stone -lehden Tom Moon antoi sille kolme tähteä viidestä. Hän kehui yksittäisiä kappaleita, mutta kuvaili kokonaisuuden epätasaiseksi. Suomalaisen Soundi-lehden Vesa Sirén oli albumia kohtaan kriittisempi: hän antoi sille kaksi tähteä viidestä ja sanoi sen olevan ”yhtyeen yhdentekevin laulukokoelma”. Jotkut musiikkilehdet puolestaan lyttäsivät albumin täysin, kuten ”Pitchfork”, joka antoi sille vain 1,2/10 pistettä. Drowned in Sound puolestaan antoi sille yhden tähden kymmenestä ja sanoi albumin olevan ”mielikuvituksetonta pub-stadium rock-paskaa”.
Vastaanotto > Arvostelut

AllMusic:
Desibeli.net:
Drowned in Sound: 1/10
The Guardian:
Pitchfork: 1,2/10
Rolling Stone:
Soundi:
Kappaleet

Musiikkinäytteet
Albumin avausraita ”The Hindu Times” nousi listaykköseksi muun muassa kotimaassaan Britanniassa.
Albumin toinen singlejulkaisu ”Stop Crying Your Heart Out” on yhtyeen tunnetuimpia kappaleita 2000-luvulta.
Äänitiedostojen kuunteluohjeet
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Laulu | Kesto |  |  |  |  |  |
| 1. | The Hindu Times | Noel Gallagher | Liam Gallagher | 3.46 |  |  |  |  |  |
| 2. | Force of Nature | N. Gallagher | N. Gallagher | 4.51 |  |  |  |  |  |
| 3. | Hung in a Bad Place | Gem Archer | L. Gallagher | 3.28 |  |  |  |  |  |
| 4. | Stop Crying Your Heart Out | N. Gallagher | L. Gallagher | 5.03 |  |  |  |  |  |
| 5. | Songbird | L. Gallagher | L. Gallagher | 2.08 |  |  |  |  |  |
| 6. | Little by Little | N. Gallagher | N. Gallagher | 4.53 |  |  |  |  |  |
| 7. | A Quick Peep | Andy Bell | (instrumentaali) | 1.17 |  |  |  |  |  |
| 8. | (Probably) All in the Mind | N. Gallagher | L. Gallagher | 4.02 |  |  |  |  |  |
| 9. | She Is Love | N. Gallagher | N. Gallagher | 3.09 |  |  |  |  |  |
| 10. | Born on a Different Cloud | L. Gallagher | L. Gallagher | 6.09 |  |  |  |  |  |
| 11. | Better Man | L. Gallagher | L. Gallagher | 4.20 |  |  |  |  |  |
| 12. | The Cage (piiloraita)  | N. Gallagher | (instrumentaali) | 3.44 |  |  |  |  |  |
Kappaleet > Japanin julkaisu

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Laulu | Kesto |  |  |  |  |  |
| 13. | (You’ve Got) the Heart of a Star | N. Gallagher | N. Gallagher | 5.24 |  |  |  |  |  |
Singlejulkaisut

| Single | Julkaistu | Merkittävät listasijoitukset |
| --- | --- | --- |
| ”The Hindu Times” | 15. huhtikuuta 2002 |  Britannian singlelista: 1.  Kanada (Billboard): 1.  Irlanti (IRMA): 1. |
| ”Stop Crying Your Heart Out” | 17. kesäkuuta 2002 |  Italia (FIMI): 1.  Britannian singlelista: 2. |
| ”Little by Little / She Is Love” | 23. syyskuuta 2002 |  Britannian singlelista: 2. |
| ”Songbird” | 3. helmikuuta 2002 |  Britannian singlelista: 3. |
Kaikille singleille kuvattiin myös musiikkivideot, jotka ovat sittemmin julkaistu muun muassa videopalvelu YouTubessa.
Kokoonpano ja henkilöstö > Yhtye

Liam Gallagher – laulu, tamburiini, akustinen kitara (”Songbird”)
Noel Gallagher – kitara, koskettimet, laulu (”Force of Nature”, ”Little by Little” ja ”She Is Love”), taustalaulu, rummut (”Better Man”)
Gem Archer – kitara, koskettimet, piano (”Stop Crying Your Heart Out”)
Andy Bell – basso
Alan White – rummut, lyömäsoittimet
Kokoonpano ja henkilöstö > Tuotanto

Tuottaja: Oasis
Miksaus: Mark ”Spike” Stent
Avustaja: David Treaheam
Kansitaide: Simon Halfon
Valokuvaus: Andrew McPherson, Pennie Smith
Lähteet:
Marlin Briscoe

| Marlin Briscoe> Henkilötiedot |
| --- | --- |
Syntynyt: 10. syyskuuta 1945 Omaha
Kuollut: 27. kesäkuuta 2022 (76 vuotta)
Kansalaisuus:   Yhdysvallat
Amerikkalaisen jalkapallon pelaaja
Lempinimi:  The Magician
Pelipaikka:  Pelinrakentaja
Pelaajaura
Aik. seurat:  Denver Broncos   Buffalo Bills   Miami Dolphins   San Diego Chargers   Detroit Lions   New England Patriots
NFL-varaus:  357., 1968 Denver Broncos
Pääsarjaura:  1968–1976
Marlin Oliver Briscoe (10. syyskuuta 1945 Omaha – 27. kesäkuuta 2022) oli yhdysvaltalainen amerikkalaisen jalkapallon pelaaja. Hänen pelipaikkansa oli pelinrakentaja ja laitahyökkääjä. Briscoe tunnetaan erityisesti siitä, että hän oli AFL:n historian ensimmäinen tummaihoinen aloittava pelinrakentaja.
Briscoe varattiin vuoden 1968 varaustilaisuuden 14. kieroksella 357. pelaajana. Hänet varasi Denver Broncos. Hän pelasi ensimmäisellä kaudella Broncosissa 11 ottelua, joista aloitti viisi. Hän heitti 1589 jaardia heittäen 14 touchdownia ja 13 syötönkatkoa. Hän siirtyi kaudelle 1969 pelaamaan Buffalo Billsiin, jossa hän pelasi laitahyökkääjänä. Hän pelasi Buffalossa kolme kautta, joista vuoden 1970 jälkeen hänet valittiin Pro Bowliin. Parhaimmalla kaudella hän vastaanotti 1036 jaardia ja teki kahdeksan maalia. Vuonna 1972 Briscoe siirtyi Miami Dolphinsiin, jossa hän jatkoi laitahyökkääjänä. Briscoe voitti Dolphinsissa kaksi Super Bowlia (VII, VIII). Vuonna 1975 Briscoe edusti sekä Detroit Lionsia että San Diego Chargersia. Viimeisen kautensa 1976 hän pelasi New England Patriotsissa.
Mathilde Seigner

Mathilde Seigner Cannesissa 2009.
Mathilde Seigner (s. 17. tammikuuta 1968) on ranskalainen näyttelijä, joka on menestyksellisesti näytellyt ranskankielisissä filmeissä. Hän on näyttelijä Emmanuelle Seignerin sisar, näyttelijä Françoise Seignerin lapsi ja näyttelijä Louis Seignerin lapsenlapsi.
Hän aloitti filmiuransa elokuvassa Le sourire (1994). Samana vuonna tehdyssä ohjaaja Claude Millerin elokuvassa Hymy (Rosine, 1994) hän oli pääosassa ja sai suorituksestaan huomionosoituksia. Elokuvasta Nettoyage à sec (1997) hän voitti naissivuosan César-palkinnon ja rooli filmissä Kauneushoitola Venus (Vénus beauté (institut) 1999) antoi hänelle toisen sivuosa-César-palkinnon.  Ohjaaja Claude Millerin filmi Betty Fisher (Betty Fisher et autres histoires, 2001) tuotti Signerille parhaan näyttelijättären palkinnon Montrealin elokuvajuhlilla ja samana vuonna tehty Tyttö Pariisista (Une hirondelle a fait le printemps, 2001) vastaavan palkinnon Cabourgin elokuvajuhlilla. Mathilde Seigner oli naispääosassa ohjaaja Clade Lelouchin pariisilaistrilogian ensimmäisessä osassa Le genre humain - 1ère partie: Les Parisiens (2004).
Aiheesta muualla

Mathilde Seigner Internet Movie Databasessa. (englanniksi)
Wikimedia Commonsissa on kuvia tai muita tiedostoja aiheesta .
Hanhenmaksa

Hanhenmaksaa ja samppanjaa.
Hanhenmaksa (ransk. foie gras ’rasvainen maksa’) tarkoittaa hanhen tai ankan maksaa tai ruokalajia, joka perustuu näihin. Hanhenmaksaa pidetään erittäin hienostuneiden ruokien raaka-aineena, mutta sen kasvatusmenetelmiä kritisoidaan julmina, sillä joissakin maissa (ei Suomessa) eläimiä pakkoruokitaan joidenkin viikkojen ajan ennen teurastusta maksan kasvattamiseksi. Suomessa hanhenmaksan kasvattaminen pakkoruokkimalla on kielletty. Vuonna 2007 Suomessa alettiin eläinystävällisen vaalean hanhenmaksan tuotanto, jossa pakkosyöttöä ei käytetä. Hanhenmaksan myynti on kielletty muun muassa Israelissa, Yhdistyneessä kuningaskunnassa ja Yhdysvalloissa Kaliforniassa. New Yorkin kaupungissa kielto astui voimaan vuonna 2022.
Historia

Hanhenmaksan historia ulottuu aina muinaiseen Egyptiin, jossa asiaa on kuvattu 4 500 vuotta vanhassa hautafreskossa. Egyptiläiset pakkosyöttivät useita hanhilajeja ja muita lintuja kostutetuilla siemenillä ja jyvillä. Myöhemmin ruokintatapa levisi kaikkialle Välimeren alueelle. Kreikkalainen runoilija Kratinos tuo asian esille 400-luvulla eaa.
Rooman keisarikunnan aikana Plinius vanhempi kertoo hanhien pakkosyötöstä kuivattujen viikunoiden avulla.
Rooman keisarikunnan jälkeen hanhenmaksa katosi joksikin aikaa eurooppalaisesta keittiöstä. Vaikuttaa siltä, että juutalaiset säilyttivät kasvatus- ja valmistustradition, jonka olivat omaksuneet Palestiinassa oleskelleilta roomalaisilta. Heidän kautta tämä taito siirtyi uudelleen Eurooppaan. Euroopan juutalaiset käyttivät myös hanhen rasvaa aterioiden valmistukseen, koska voit ja laardi olivat uskonnollisista syistä heiltä kiellettyjä ja oliivi- ja seesamiöljy olivat vaikeita saada Keski- ja Itä-Euroopassa.
Maissilla ruokkiminen tuli suosituksi uudella ajalla Amerikan-tutkimusmatkojen tuotua sen Eurooppaan.
Nykyään

Ranska on suurin hanhenmaksan tuottajamaa:
74 % maailman tuotannosta (23 670 tonnia vuonna 2004),
97 % tulee ankasta ja loput hanhista,
98 % prosenttia menee jalostukseen,
90 % tämän alan 35 000 teollisuustyöpaikasta sijaitsee Périgordissa (erityisesti Dordegnessa), Oksitanian (Gers), Landesin ja Alsacen alueilla.
Kasvatusmenetelmä

Linnut eivät jauha ruokaansa ja niillä on hyvin venyvä kurkku, joka mahdollistaa suuren ruokamäärän keräämisen ruokatorveen ennen kuin se pääsee mahalaukkuun. Lintu voi esimerkiksi niellä kokonaisia kaloja. Ruokatorven rakenteen lisäksi pakkoruokinta käyttää hyväksi lintujen luontaista rasvan keräämistä maksaan muuttomatkaa varten. Muuttolinnun maksa paisuu yleensä kaksinkertaiseksi, kun se varastoi kesällä ja alkusyksystä ravintoa maksaan rasvana syys-muuttomatkaa varten. Rasvan kertymistä maksaan kutsutaan rasvamaksaksi ja maksa kasvaa liiallisen isoksi. Myös villi ankka voi kaksinkertaistaa maksansa koon varastoimalla rasvaa liiallisella syömisellä. Hanhien luontaisen hyvän ruokahalun vuoksi monissa maissa (esimerkiksi Suomessa) tuotetaankin hanhenmaksaa ilman pakkosyöttöä.
Hanhet ja ankat, joita aiotaan käyttää maksantuottoon, ruokitaan ensiksi niiden luontaiseen ruokavalioon kuuluvalla ruoholla, joka vahvistaa ruokatorvea. Sen jälkeen jatketaan tärkkelyspitoisella ravinnolla, joka kasvattaa eläimen maksan koon noin puoleen lopullisesta tavoitteesta. Viimeisten 2–3 viikon ajan suurimmissa tuottajamaissa, joissa pakkoruokintaa ei ole kielletty (kuten Ranska), lintu pakotetaan syömään yleensä maissia 2–3 kertaa päivässä. Ruokinnassa käytetään apuna metallista, yleensä pneumaattista suppiloa, jolla ruokaa pursotetaan eläimen kurkkuun. Maksan lopullinen koko on usein yli kymmenkertainen terveeseen maksaan verrattuna, mikä aiheuttaakin linnuille paljon erilaisia terveydellisiä haittoja. Ranskassa kasvattajien on lain mukaan kesyteltävä lintuja alkuvaiheesta lähtien, jotta niistä tulisi passiivisia ja yhteistyökykyisiä. Tarkoitus on estää stressin kasautumista sekä muiden oireiden muodostumista lintujen käytöksessä.
Hanhenmaksan eri esiintymismuodot

Ranskassa säädellään tiukasti lainsäädännön keinoin kuinka hanhenmaksaa voi ja saa valmistaa tai myydä.
foie gras entier: yksi tai kaksi maksan lohkoa, tuote voidaan käyttää kypsänä, puolikypsänä tai raakana,
foie gras: yhdistettynä useita hanhen- ja ankanmaksan palasia,
bloc de foie gras: kokonaisuus, jossa on vähintään 98 % yhteen puristettuja hanhen- ja ankanmaksan palasia,
bloc de foie gras avec morceaux: tulee sisältää vähintään 50 % hanhenmaksan ja vähintään 30 % ankanmaksan palasia,
mousse de foie gras: on hanhen- tai ankanmaksasta, vedestä ja hapankermasta (crème fraîche) muodostettu seos, josta vähintään 50 % on maksaa
pâté de foie gras: sisältää vähintään 50 % hanhen- tai ankanmaksaa,
parfait de foie gras: sisältää vähintään 75 % hanhen- tai ankanmaksaa.
Ranskassa kulutetaan perinteisesti hanhenmaksaa joko kylmänä tai lämpimänä alkuruokana erilaisten juhlien aikana, erityisesti uudenvuoden valvojaisten yhteydessä. Anglosaksit pitävät siitä enemmän lämmitettynä, ja viime aikoina on havaittu saman trendin esiintyminen Ranskassakin. Tämä on todennäköisesti amerikkalaisten ruokaohjeiden vaikutusta. Eri puolilla maailmaan hanhenmaksaa tarjoillaan esimerkiksi sushin tai erilaisten tartarpihvien muodossa.
Kiistanalaisuuksia

Ranskassa perustettiin vuonna 2003 yhdistys vastustamaan eläinten pakkoruokintaa. Yhdistys vetoaa kansainvälisiin esimerkkeihin sekä eurooppalaiseen että ranskalaiseen lainsäädäntöön, joka sen mielestä yksiselitteisesti kieltää pakkoruokinnan.
Stopgavage, pakkoruokintaa vastustava järjestö, on julkisuudessa saanut vastustajan tuottajajärjestöstä GIFORista. Kumpikin puoli yrittää tieteellisin ja lainsäädännöllisin argumentein kumota vastustajansa mielipiteet. Toimintaa on perusteltu Ranskassa alan noin 30 000 työpaikalla,[lähde? ] joka ei ole vähäinen määrä ranskalaisessakaan mittakaavassa.
Valmistustapoja > Foie gras entier

Tämä on vanha, perinteinen ja yleisesti käytetty valmistustapa Perigordin alueelta. Erona puolikypsään hanhenmaksaan (fois gras mi-cuit), joka tulee käyttää kohtalaisen nopeasti, tässä valmistustavassa hanhenmaksa laitetaan lasi- tai metallipurkkiin, jonka tarkoitus on suojata hanhenmaksaa valolta. Purkitettua hanhenmaksaa keitetään noin kolmen tunnin ajan miedohkolla lämmöllä, jolloin rasva erottuu maksasta. Ennen käyttöä on suositeltavaa odottaa ainakin yksi vuosi, mieluummin kolme, jotta hanhenmaksan aromit tulevat kunnolla esille.
Valmistustapoja > Foie gras mi-cuit

Puolikypsän hanhenmaksan maku on aromikkaampi kuin kypsän hanhenmaksan. Toisaalta sen säilyvyys on huonompi, mistä johtuu että säilykkeinä myytävä hanhenmaksa on yleensä täysin kypsäksi valmistettua.
Hanhen- tai ankanmaksa laitetaan likoamaan yön ajaksi veteen tai maitoon. Tämän jälkeen se valutetaan, pyyhitään kuivaksi ja siitä poistetaan hermosäikeet. Maksan annetaan sopeutua ympäristön lämpötilaan, jonka jälkeen siitä poistetaan sapen ja maksan välinen kalvo.
Maksa suolataan ja pippuroidaan sekä maustetaan mausteseoksella, joka sisältää inkivääriä, mausteneilikkaa, muskottipähkinää ja pippuria. Maksa kastellaan maustamisen jälkeen esimerkiksi portviinillä, pinot blanc -rypäleistä valmistetulla viinillä, konjakilla tai sauternes-viinillä. Kastelun jälkeen maksan annetaan vetäytyä muutamia tunteja viileässä.
Maksasta valutetaan liika neste pois ja se laitetaan leivinpaperilla vuorattuun kannelliseen terriinivuokaan. Maksa vuokineen laitetaan 70 celsiusasteen vesihauteeseen ja sitä kypsennetään uunissa 120 asteessa vähintään 30 minuuttia. Kypsentämisen lopuksi uuni laitetaan pois päältä ja maksan annetaan jäähtyä uunissa. Terriinivuoan kansi poistetaan ja hanhenmaksan päälle asetetaan paino noin neljäksi tunniksi. Maksaa säilytetään vähintään neljä vuorokautta ennen tarjoilua.
Valmistustapoja > Foie gras cru

Tämä valmistustapa edellyttää korkealaatuista maksaa.
Maksasta poistetaan hermosto ja mahdollinen sapen kanssa rinnakkain ollut vihertävä osa. Maksa suolataan ja pippuroidaan ja kääritään elintarvikemuoviin. Maksan annetaan vetäytyä muutamia tunteja viileässä, jonka jälkeen se leikataan 5–10 millimetriä paksuiksi viipaleiksi tarjoilua varten.
Tässä valmistustavassa maksa säilyttää kaiken rasvansa. Rakenteesta tulee täyteläinen ja pehmeä. Rasvan ansiosta tällä tavoin valmistettu maksa on energiapitoisempaa.
Valmistustapoja > Pâté de foie gras

Maksaa liotetaan suolatussa vedessä vuorokauden ajan, ja vesi vaihdetaan vähintään kerran. Liottamisen jälkeen maksaa valutetaan 12 tunnin ajan. Maksan lohkot erotellaan toisistaan, hermosäikeet poistetaan, maksa paloitellaan ja asetetaan astiaan hienoksi silputun, suolatun ja pippuroidun, sianlihan (1/3) ja sianrinnan (2/3) kanssa. Astia suljetaan ja pateeta kypsennetään vähintään kolmen tunnin ajan kiehuvassa vedessä.
Esipaistaminen : puolikypsä hanhenmaksa (foie gras mi-cuit)
Markkinointi : myytävänä torilla
Nautiskelu : hanhenmaksaa paistettuna ankanmehussa
Ruoka ja juoma : hanhenmaksaa ja Sauternes-viiniä
Aiheesta muualla

Animalia: Hanhen- ja ankanmaksan tuotanto (Arkistoitu – Internet Archive)
Gourmet cruelty (Arkistoitu – Internet Archive) valokuvia hanhenmaksaa tuottavalta tilalta
Stopgavage pakkoruokintaa vastustavan kansanliikkeen kotisivut
YouTube video hanhien pakkosyötöstä ranskalaisella hanhenmaksatilalla
L’atelier des Chefs (Arkistoitu – Internet Archive) ankanmaksareseptejä
Kokonainen hanhenmaksa, joka on osittain valmisteltu terrinissä kypsentämistä varten.
Hanhenmaksaa tarjolla leivän ja makean Sauternes-valkoviinin kanssa.
Matkustaja-alus

Matkustajalaiva on laiva, jonka pääasiallinen tehtävä on kuljettaa matkustajia. On myös olemassa rahtialuksia, joihin mahtuu useitakin matkustajia, mutta näitä ei yleensä lasketa matkustajalaivoiksi. Matkustajalaivan koko ja reitin pituus saattavat vaihdella paljonkin. Erilaisia matkustaja-alustyyppejä ovat muun muassa risteilyalus, linjalaiva ja matkustaja-autolautta.
Suomen suurimmat matkustaja-alukset

S/S Furst Menschikoff (1836–1850)
S/S Furst Menschikoff (II) (1850–1858)
S/S Aura (1858–1885)
S/S Åbo (1885-1891)
S/S Urania (1891–1908)
S/S Titania (1908–1916)
S/S Ariadne (1916–1925)
S/S Oberon (1925–1930)
S/S Wellamo (1930–1937)
S/S Aallotar (1937–1945)
S/S Wellamo (1945–1952)
S/S Aallotar (1952–1952)
S/S Bore III (1952–1960)
S/S Bore (1960–1961)
M/S Skandia (1961–1962)
M/S Nordia (1962–1964)
M/S Ilmatar (1964–1966)
M/S Fennia (1966–1967)
M/S Finlandia (1967–1972)
M/S Aallotar (1972–1973)
M/S Bore I (1973–1975)
M/S Wellamo (1975–1977)
GTS Finnjet (1977–1981)
M/S Silvia Regina (1981–1988)
M/S Athena (1988–1998)
M/S Viking Cinderella (1989–1990)
M/S Silja Serenade (1990–1991)
M/S Silja Symphony (1991–1993)
M/S Silja Europa (1993–2013)
M/S Viking Grace (2013–2022)
M/S Viking Glory (2022–)
Aiheesta muualla

Timeline: The World’s Biggest Passenger Ships from 1831-Present. Visual Capitalist 2021.
M/S Silja Europa.
M/S Viking Cinderella.